
86   DR.30.11.2015 

 

 
 

Saya memberikan sokongan kepada kedua-dua reunion sama ada di Kem 303 
atau Kem 304, di Gerik supaya perjuangan mereka terus diberikan penghargaan. Saya 
berterima kasih kepada Yang Berhormat Timbalan Menteri yang baru-baru ini datang ke 
Gerik melalui Persatuan Bekas Tentera, saya rasa mewakili Yang di-Pertuan Agong 
menyampaikan pingat tanda penghargaan kepada bekas-bekas tentera. 

Dalam Butiran 08400 – Perumahan Angkatan Tentera Malaysia. Saya melihat di 
Gerik, saya yakin kerajaan di bawah kementerian, saya lebih selesa kalau tentera-tentera 
yang ada ini, kita fikirkan kemudahan membina perumahan mampu milik. Semasa mereka 
menjadi anggota tentera inilah mereka mempunyai pendapatan yang boleh kita bina rumah 
mampu milik untuk mereka memiliki tempat kediaman. Setidak-tidaknya kalau sekadar kita 
menunggu mereka menjadi bekas tentera barulah dianugerahkan tanah, mereka tidak 
mungkin boleh membangunkan rumah. Sementara mereka bertugas inilah kita patut 
memikirkan bagaimana kemudahan perumahan ini kita beri kepada anggota-anggota 
tentera. Buatlah usaha yang macam mana, kita boleh berpakat mengenai tanah dengan 
kerajaan negeri dengan pihak kementerian. 

Saya percaya kalau dalam Parlimen Gerik, saya boleh membantu menghubungkan 
antara kerajaan negeri dan kementerian untuk memastikan perumahan mampu milik – 
jangan buat rumah mahal-mahal RM200,000 hingga RM300000 kerana tidak mungkin 
pasukan tentera ini boleh memiliki rumah tersebut. Akan tetapi kalau kita buat rumah 
mampu milik di bawah RM100,000 sekurang-kurangnya hari ini walaupun tidak ada 
ancaman dari luar, operasi yang dibuat di seluruh sempadan menyebabkan setiap daripada 
anggota masyarakat hari ini boleh hidup tenang, aman dan damai. 

Walaupun kita memperkatakan berbagai-bagai tuduhan kepada pasukan 
pertahanan sama ada polis atau tentera tetapi sebenarnya mereka telah menjaga negara 
kita Malaysia. Menjaga dan memastikan kita dapat hidup aman dan damai. Kadang-kadang 
di kalangan kita cuba melaga-lagakan antara satu sama lain. Saya lihat Yang Berhormat 
Batu tadi cuba melaga-lagakan antara Menteri Pertahanan dengan Menteri Dalam Negeri. 
Cakap tidak serupa bikin. Dalam Parlimen kita cuba buat cerita yang bukan-bukan.  

Minta maaflah, saya bukan berniat hendak mengambil kesempatan soal politik 
tetapi pada saya, sebagai rakyat yang bertanggungjawab, sayang kepada negara, kita tidak 
boleh berpura-pura dan apa yang penting kita ada pelbagai kaum dan bangsa, mesti ada 
persefahaman. Lidah dan gigi boleh tergigit tetapi kita kurangkan bagaimana lidah dan gigi 
boleh gigit untuk memastikan negara kita Malaysia pada hari ini tetap mempunyai maruah, 
kukuh, dipandang tinggi dalam dan luar negara. Dengan ini saya menyokong bajet 
Kementerian Pertahanan.  

Tuan Pengerusi [Datuk Seri Dr. Ronald Kiandee]: Yang Berhormat Sekijang.  

 

6.17 ptg. 

Tuan Anuar bin Abd. Manap [Sekijang]: Terima kasih Tuan Pengerusi. Saya 
ingin menyentuh berkenaan Butiran 040000 – Pertahanan Maritim. Baru-baru ini 
dikhabarkan bahawa Tentera Laut Diraja Malaysia telah menawarkan Tentera Laut China 
bagi menjadikan Pelabuhan Kota Kinabalu sebagai lokasi singgah kepada mereka. Kita 
maklum tentang konflik yang sedang berlaku di Kepulauan Spratly di Laut China Selatan 
yang mana terdapat pertindihan tuntutan daripada beberapa buah negara untuk 
mendapatkan hak di pulau-pulau di kepulauan tersebut.  

Saya ingin mendapatkan penjelasan daripada pihak kementerian tentang justifikasi 
kebenaran ini kerana ianya melibatkan isu keselamatan serta kedaulatan perairan negara 
apabila kita membuka pelabuhan kita untuk kegunaan tentera asing. Saya juga khuatir 
kerana beberapa buah negara jiran dalam kalangan Komuniti ASEAN mempunyai 
hubungan dingin dengan negara China dan saya merasakan tindakan kita ini boleh 
menimbulkan rasa kurang senang dengan negara terbabit hingga mungkin boleh 
menyebabkan hubungan negara kita terjejas dengan memberikan kebenaran bagi negara 
China menggunakan pelabuhan kita ini.  



Saya memberikan sokongan kepada kedua-dua reunion sama ada di Kem 303 atau Kem 304, di Gerik supaya perjuangan mereka terus diberikan penghargaan. Saya berterima kasih kepada Yang Berhormat Timbalan Menteri yang baru-baru ini datang ke Gerik melalui Persatuan Bekas Tentera, saya rasa mewakili Yang di-Pertuan Agong menyampaikan pingat tanda penghargaan kepada bekas-bekas tentera. Dalam Butiran 08400- Perumahan Angkatan Tentera Malaysia. Saya melihat di Gerik, saya yakin kerajaan di bawah kementerian, saya lebih selesa kalau tentera-tentera yang ada ini, kita fikirkan kemudahan membina perumahan mampu milik. Semasa mereka menjadi anggota tentera inilah mereka mempunyai pendapatan yang boleh kita bina rumah mampu milik untuk mereka memiliki tempat kediaman. Setidak-tidaknya kalau sekadar kita menunggu mereka menjadi bekas tentera barulah dianugerahkan tanah, mereka tidak mungkin boleh membangunkan rumah. Sementara mereka bertugas inilah kita patut memikirkan bagaimana kemudahan perumahan ini kita beri kepada anggota-anggota tentera. Buatlah usaha yang macam mana, kita boleh berpakat mengenai tanah dengan kerajaan negeri dengan pihak kementerian. Saya percaya kalau dalam Parlimen Gerik, saya boleh membantu menghubungkan antara kerajaan negeri dan kementerian untuk memastikan perumahan mampu milik- jangan buat rumah mahal-mahal RM200,000 hingga RM300000 kerana tidak mungkin pasukan tentera ini boleh memiliki rumah tersebut. Akan tetapi kalau kita buat rumah mampu milik di bawah RM100,000 sekurang-kurangnya hari ini walaupun tidak ada ancaman dari luar, operasi yang dibuat di seluruh sempadan menyebabkan setiap daripada anggota masyarakat hari ini boleh hidup tenang, aman dan damai. Walaupun kita memperkatakan berbagai-bagai tuduhan kepada pasukan pertahanan sama ada polis atau tentera tetapi sebenarnya mereka telah menjaga negara kita Malaysia. Menjaga dan memastikan kita dapat hidup aman dan damai. Kadang-kadang di kalangan kita cuba melaga-lagakan antara satu sama lain. Saya lihat Yang Berhormat Batu tadi cuba melaga-lagakan antara Menteri Pertahanan dengan Menteri Dalam Negeri. Cakap tidak serupa bikin. Dalam Parlimen kita cuba buat cerita yang bukan-bukan. Minta maaflah, saya bukan berniat hendak mengambil kesempatan soal politik tetapi pada saya, sebagai rakyat yang bertanggungjawab, sayang kepada negara, kita tidak boleh berpura-pura dan apa yang penting kita ada pelbagai kaum dan bangsa, mesti ada persefahaman. Lidah dan gigi boleh tergigit tetapi kita kurangkan bagaimana lidah dan gigi boleh gigit untuk memastikan negara kita Malaysia pada hari ini tetap mempunyai maruah, kukuh, dipandang tinggi dalam dan luar negara. Dengan ini saya menyokong bajet Kementerian Pertahanan. Tuan Pengerusi [Datuk Seri Dr. Ronald Kiandee]: Yang Berhormat Sekijang. 6.17 ptg. Tuan Anuar bin Abd. Manap [Sekijang]: Terima kasih Tuan Pengerusi. Saya ingin menyentuh berkenaan Butiran 040000- Pertahanan Maritim. Baru-baru ini dikhabarkan bahawa Tentera Laut Diraja Malaysia telah menawarkan Tentera Laut China bagi menjadikan Pelabuhan Kota Kinabalu sebagai lokasi singgah kepada mereka. Kita maklum tentang konflik yang sedang berlaku di Kepulauan Spratly di Laut China Selatan yang mana terdapat pertindihan tuntutan daripada beberapa buah negara untuk mendapatkan hak di pulau-pulau di kepulauan tersebut. Saya ingin mendapatkan penjelasan daripada pihak kementerian tentang justifikasi kebenaran ini kerana ianya melibatkan isu keselamatan serta kedaulatan perairan negara apabila kita membuka pelabuhan kita untuk kegunaan tentera asing. Saya juga khuatir kerana beberapa buah negara jiran dalam kalangan Komuniti ASEAN mempunyai hubungan dingin dengan negara China dan saya merasakan tindakan kita ini boleh menimbulkan rasa kurang senang dengan negara terbabit hingga mungkin boleh menyebabkan hubungan negara kita terjejas dengan memberikan kebenaran bagi negara China menggunakan pelabuhan kita ini.